ANC-vrou wat glo man laat moor ‘skuld prokureur geld’ | Netwerk24
ANC-vrou wat glo man laat moor ‘skuld prokureur geld’
Deur Jackie Kruger 16 Mei 2019 15:38
Magdaleen Titus, ’n ANC-raadslid van Oudtshoorn in die Klein-Karoo wat aangekla word van moord met voorbedagte rade op haar man, stafsers. Preston Titus (47), skuld haar prokureur geld en haar aansoek om regshulp was onsuksesvol.
Magdaleen Titus vroeër buite die hof in Oudtshoorn. Foto: Jackie Kruger
Die inligting het Woensdag in die rondgaande hooggeregshof in Oudtshoorn aan die lig gekom. Titus (42) en haar medebeskuldigdes, Justice Mooi (30), Natasha Stuurman (38) en Masimthembe January (23), word aangekla van moord met voorbedagte rade en regsverydeling.
Preston se lyk is op 2 Desember 2017 met steekwonde in ’n slaapkamer van sy huis by die Infanterieskool in Oudtshoorn aangetref. Daar was geen gedwonge toegang tot die huis nie.
Dit het Woensdag aan die lig gekom dat Titus se aansoek om regshulp onsuksesvol was en dat sy haar regsverteenwoordiger, adv. Mustaque Holland, geld skuld. Holland sal op 24 Mei weet of hy Titus nog verteenwoordig.
Die saak is Woensdag tot 27 Mei uitgestel.
Borgtog is vroeër aan January, Stuurman en Titus toegestaan. Mooi is borgtog geweier en bly in aanhouding.
Nog ’n beskuldigde, Sixabiso Klip (23), Titus se voormalige motorbestuurder, is reeds op 19 Januarie 2018 in die streekhof in Oudtshoorn tot 15 jaar tronkstraf gevonnis. In sy pleitooreenkoms het hy Titus as die “baasbrein” agter die moord op haar man beskryf. Klip het vroeër getuig Titus het ’n verhouding met January gehad.
Meer oor: Oudtshoorn | Moord | Hof | Anc-Raadslid
Weermagmoord: Raadslid het ‘baie verhoudings gehad’
Oudmotorbestuurder getuig binnekort in Titus-verhoor
Hof hoor oor stafsersant se beserings